**NARAVOSLOVNI DAN: VRTNE ŽIVALI: DEŽEVNIK**

**VODILO ZA UČITELJE**

**Naravoslovni dan:** VRTNE ŽIVALI: DEŽEVNIK

**Predmet:** naravoslovje in tehnika

**Starost učencev:** 4. razred

**Trajanje:** 5 PU

**Operativni cilji za 4. r** (Naravoslovje in tehnika):

Učenec:

* razloži zunanjo zgradbo živali - ŽIVA BITJA,
* razlikuje med nevretenčarji (polži, školjke, žuželke, pajki, kolobarniki) in vretenčarji (ribe, dvoživke, plazilci, ptiči in sesalci) – ŽIVA BITJA,
* poveže zunanji videz živali z načinom življenja, spolom, okoljem ipd. – ŽIVA BITJA,
* dokaže, da se odpadki lahko uporabljajo kot surovine (organski odpadki, papir, plastika,

kovine) - SPREMINJANJE LASTNOSTI SNOVI,

* opredeli prst kot vrhnjo plast tal, ki je sestavljena iz preperelih kamnin in razkrojenih rastlinskih in živalskih ostankov – PRST

**Oblike dela:** individualna

**Metode dela:** metoda konstruiranja, raziskovalno delo, delo s tekstom, oblikovanje sinteze (opis), metoda medpredmetnega opazovanja, metoda povezovanja, metoda transferja na trajnostno učenje.

**Medpredmetnost:**

1. Slovenski jezik:

* iz digitalnih besedil varno, ustvarjalno in kritično pridobivajo informacije, jih ustrezno uporabljajo in po potrebi tudi dopolnjujejo. Ozaveščajo in presojajo tako svojo kot tudi širšo uporabo digitalne in druge tehnologije ter prek nje pridobljenih informacij – ob tem razvijajo svojo digitalno zmožnost,
* opis živali – priprava na govorni nastop.

1. Likovna umetnost :

* uporaba orodij, materialov,
* povezava z drugimi predmetnimi področji in z vsakdanjim življenjem.

1. Šport:

* povezuje športno dejavnost z drugimi predmetnimi področji,
* pri delu uporablja informacijsko-komunikacijsko tehnologijo.

1. Angleški jezik:

* uporabljajo znanja, veščine in strategije, ki so jih pridobili pri učenju angleščine, in obratno: pri učenju angleščine uporabljajo spretnosti in strategije, ki so jih razvili z učenjem drugih jezikov,
* pri pouku angleščine prepoznavajo pojave med jezikovnega vplivanja.

1. Glasbena umetnost

* ozaveščanje pomena glasbenega delovanja in razvoja z vidika trajnostnega razvoja,
* razvijanje smiselne in kritične uporabe sodobne tehnologije.

Učenec ob zaključku posreduje učiteljici:  
- fotografijo dnevnika opazovanja,  
- fotografijo hotela za deževnike,  
- fotografijo odgovorov na vprašanja OPIS DEŽEVNIKA (na strani 9)

- za tiste, ki želite narediti več pa še fotografijo odgovorov na strani 10.

**Če je učenec poslal vse zgoraj naštete fotografije, je vse aktivnosti opravil**.